
Pri la enhavo de 
la artikoloj 
respondecu la 
aŭtoroj mem, ne la 
redakcio. J 


Ni ne korespondos pri 
nepetitaj artikoloj. Tamen, 
ni klopodos publikigi ĉiun 
artikolon kies enhavo es- 
tas interesa kctj ne fitraktas 
iun ajn personon. 

Redaktore* ^ er ^ ozeco > ^ ececo ne 

signifas diktatoreco. 


Kelkaj samideanoj sciigis min pri 
diktatora interpreto de mia lasta 
editorialo fare de ili. Mi ne volis diri 
tiam, ke oni parolos en tiu ĉi magazino 
nur pri tio, kion la redaktoro volos, sed 
ke la lingva respondeco de la revuo kuŝas 
nenie ol ĉe la redaktoro mem, kaj ne ĉe 
eventualaj aŭ kutimaj provkorektantoj . 
Sed mi ankaŭ proklamis tiam, ke 
koncernas sole la redaktoron la difino 
de la politiko de la magazino, kaj 
tiusence Kajeroj el la Sudo estas mia 
magazino kvankam ĝi samtempe servas 
HALEn kiel organon kaj ligilon. Tamen, 
la magazina politiko estas klare difinita 
ĉe la paĝo 2, apud la enhavo. La paĝoj 
de la magazino estas malfermitaj al tiuj, 


Laŭ direkto de la Prezidanto, ĉi tio 
kunvokas la tutan anaron de HALE al 

/V 

Generala Kunsido 

kiu okazosje la venonta 7-a de februaro 
de 1997, vendredon, posttagmeze la 5- 
an horon kiel unua kunvoko, la 5'30an 
kiel dua,kaj la 6-an kiel tria kunvoko, 
en la Kafejo E1 Candela, Av“ Juan Car- 
los 1, 24, 30008 MURCIA, sekvante tiun 
ĉi 

TAGORDON: 

1 Reformoj de Statutoj (kfr. pĝ. 23). 

2 Elekto de nova Estraro. 

3 Budĝeta raporto, de la kasisto. 

4 Demandoj kaj proponoj. 

Murcia, je la 10-a de januaro de 1997 

La sekretario, 
de ĉaA (Ĵimettef 


kiuj havas ion por diri, kiel vi vidos en 
la sekvantaj paĝoj. Kajeroj el la Sudo 
portos vian voĉon tra la tuta mondo pere 
de Internet, kaj pro tio viaj artikoloj 
devas esti respondecaj kaj rispekti 
veron. Tio donas gravecon, sed ankaŭ 
mirindecon, al tio, kion vi povas kaj 
volas diri. 

Pro tio mi nur diros nun, ke kvankam 
oni menciis la redaktorojn de El Correo 
del Esperanto kaj Kajeroj el la Sudo en 
la lasta numero de Boletin, oni ne diris 
tie la veran mesaĝon, ĉar la sanktan 
nomon de HEF estos uzita inter ni ĉiu 
foje kiam ni trovos interesa por niaj 
legantoj, ĉu favore, ĉu malfavore nur 
dependante el tio, kion la respondeculoj 
de HEF faras kun ĝi. Ni neniam parolis 
nek parolos nome de HEF, sed ni 
daŭrigos parolante pri ĝi senrigardante 
la cenzuron. Se necese, ni plie klarigos 
niajn enigmajn vortojn nunajn, sed ni 
preferus fari tion en la paĝoj neintemetaj 
de Boletln... 

Tiu ĉi foje ni turnis al laboristaj temoj 
pere de longa eseo verkita de laboristoj 
italaj virinaj Ritanna Armeni kaj Rina 
Gagliardi kaj tradukita de Jose Pina. Eble 
estos reagoj pri ilia temo. 

Grava novaĵo estas, ke ni kunvenos je 
la 7-a de febmaro en Murcia por histo- 
ria decido. Ni opiniis, ke ĉiu ano de 
HALE devus havi kopion de nia 
statuto,kaj sekve vi trovos ĝin en paĝo 
23. Se vi ŝatus ŝanĝi ion, vi havos la 
ŝancon la venontan monaton! 

Gis la (ĉi foja?) revido! 

Informoj de la Prezidanto 


La 69 a kongreso de SAT (Sennacieca 
Asocio Tutmonda), en kiu mi 
patroprenis, okazis en la urbo Sankta 
Petersburgo de la 13 a ĝis la 20 a de Julio 
de 1996, en kiu partoprenis 240 
reprezentantoj el 21 landoj. 

Mi nek informos pri la aferoj diskutitaj 
en la asembleoj, nek pri la kongresa 
temo, La mondo sen bariloj de la 
naciaj antaŭjuĝoj, ĉar ĉiuj SAT 
membroj estas informitaj per bulteno 
Sennaciulo. Gravaj gvidre- 
zolucio kaj deklaracio esti 
deciditaj . Mi ilin sendis al la 
redaktoro de Kajeroj el la Sudo por 
ilia publikigo en nia bulteno. 

S. Petersburgo estas belega urbo. Laŭ 
informoj kiun mi povis havi ĝi estis 
fondita en la jaro 1703 laŭ ordono de Petro 
la Unua. La urbo troviĝas ĉe la bordoj de la 
rivero Neva kiu elfluas el Ladoga lago kaj 
enfluas la finnan golfon. La urbo lokiĝas sur 
42 insuloj, kaj ĝi situas ses gradojn pli sude 
ol la Arkta Cirklo. Gi estas loĝata de kvin 
milionoj da homoj, kaj kelkfoje ŝanĝis la 
nomon: 1703 S. Petersburgo, 1914 
Petrogrado, 1924 Lcningrado, kaj 1991 
denove S. Petersburgo. Oftas pluvoj kaj 
ventoj. La klimato estas kruda vintre. Okazas 
inundoj pro natura fenomeno longa ondo. 

Mi spertis dum mia restado malbonan 
veteron ĉar ĉiutage pluvis aŭ blovis 
malvarma vento. Malgraŭ tio eblis viziti 
kelkajn el la multaj vidindaĵoj. La tuta urbo 
estas grandega muzeo sub la ĉielo: Multaj 
kajoj, kanaloj, fontoj kaj avenuoj inter kiuj 
la avenuo Nevskij estas la plej fama. Dum 
ŝipveturado tra ĝiaj nombraj kanaloj ni povis 
admiri la belecon kaj majestecon de 


konstruaĵoj inter kiuj troviĝis palacoj, 
muzeoj, parkoj, statuoj, pontoj, k.a. 

Malgraŭ la informoj pri kreskado de krimoj, ŝteloj 
kaj aliaj malbonaĵoj en Sankta Petersburgo, mi 
nek suferis ian ajn atencon al mia persono nek al 
niaj posedaĵoj. 

Certe la politika kaj socia situacioj estas tre mal 
stabilaj, kaj streĉaj. La homoj havas malfacilaĵojn 
por normale vivi ĉar inflacio rapide progresas mul- 
te pli rapide ol salajroj, kaj pensionoj kio mizerigas 

la popolon. Plie la antaŭa komunisma reĝimo 
kaŝe revenas ĉar en liberaj 
balotoj multaj komunistaj 
reprezentantoj estas elektitaj sub 
demokrata aŭ liberala etikedoj kiujn ili 
nun adoptas, kaj granda parto el loĝantoj 
postsopiras la pasintan tempon kompare 
al la nuna haoso. Restas multo por fari 
antaŭ ol en tiu granda lando regu 
era demokratio. 

Nia asocio HALE stagnas kaj ĝia komitato daŭre 
lamas. Iom ĝi pliboniĝis ĉar ni povis starigi 
libroservon dank' al sindonemo de nia kamarado 
Nikolas' Hil Karballo de Leon, kiu akceptis 
respondeci pri ĝi. Malgraŭ miaj konstantaj alvokoj 
al ĉiuj SAT aŭ HALE membroj, neniu sin proponis 
kiel vicprezidanton aŭ sekretarion de HALE. Cu 
vere neniu deziras helpi nian Asocion? Oni ne povas 
kredi ke koheraj membroj lasu perei nian HALEn... 
Denove mi petas vin akcepti postenojn kiuj estas 
nek komplikaj nek tro temporabaj. Kiel ĉiuj scias, 
mi estas peranto de SAT por nia lando, prezidanto 
de HALE, kaj ankaŭ peranto de gazeto Laŭte. 
Ankoraŭ foje ĉi jare mi komencis helpi lerni 
Esperanton al junuloj en sindikatejo. Mi ne petas, 
ke ĉiuj faru kiel mi ĉar ĝi estas mia persona elekto, 
sed almenaŭ tiu kiu povas, bonvolu kunlabori por 
ke ni estu asocio kiu meritas tiun nomon! 

Kamaradece al vi, 

Datreveno de Francisco de Goya y Lucientes 

de /tntanio. "Tttarĉo 'Sotella 


Ducent kvindek jaroj post la naskiĝo 
de la granda pentristo Francisco de 
Goya, ŝajnas kvazaŭ kultura devo elvoki 
la figuron de unu el la plej elstaraj 
universalaj geniuloj de 1' pentroarto. 
Kelkaj ŝatas substreki la majstrecon de 
liaj pentraĵoj en Las 
Majas (la belulinoj), 
aliaj la magion de 
liaj klaroskuroj kaj 
vermiljonoj, ne 
malmultaj sin sentas 
kaptitaj de la mistero 
kaj sorĉo de la 
kapricoj, kolekto de 
stravagancaj 
desegnoj, sen atento 
al iuj ajn artaj 
reguloj aŭ logiko, 
pro kies pentraĵoj 
Goya estis denun- 
ciata antaŭ la Inkvi- 
zicia Tribunalo, 
same kiel jam antaŭe okazis kiam li 
pentris las majas. Sed ni delasu la temon 
pri la arto de Goya kaj prefere atentu 
aspektojn pri la homaj viveroj de la gran- 
da artisto: 

Francisco de Goya y Lucientes naskiĝis 
en Fuendetodos, vilaĝo tre proksima al 
Zaragozo, kie loĝis la geedzoj Goya 
kiam naskiĝis Francisco. Antaŭ kelkaj 
jaroj mi vizitis la domon kie naskiĝis kaj 
loĝis siajn unuajn jarojn la infano Fran- 
cisco. Gi estis la domo de malriĉa 


kamparano, simile al la ceteraj de la 
kamparaj loĝantoj. La domomuroj estas 
ŝtonaj, kun malgrandaj fenestroj, same 
kiel tiuj kiujn oni konstmis en tiu epoko 
en loko kie la klimato estas tre ĝena. La 
mebloj kaj iloj ene de la domo estas iom 
pli ol modes- 
taj, nun oni 
dims mizerajn. 
Post tiuj unuaj 
jaroj la knabo 
Goya trans- 
lokiĝos al Za- 
ragozo, kie li, 
kiel ido de 
malriĉa fami- 
lio, devis lemi 
profesion, li do 
eniris en la 
pentrolaborej- 
on de Jose Lu- 
zan (1710- 
1785), grava 
zaragoza pentristo, kiu, laŭ deklaro de 
la propra Goya: oni lemigis al mi la 
pentroteknikon, devigante min kopii dum 
kvar jaroj multnombrajn gravuraĵojn 
ekzistantajn en la laborejo de Luzan. Tiu 
trejnado multe influis en lia formiĝo kiel 
artisto. En tiu laborejo li komencis 
desegni siajn unuajn proprajn pentraĵojn. 

La junulo Francisco estis petolema ulo, 
tre inklina al ŝerĉado inter siaj amikoj 
kaj speciale amindumema al fraŭlinoj... 
Profesie li pentris en aragonaj preĝejoj 

(Muel, Remolinos, k.a.) surmurajn 
pentraĵojn, kiuj montras la sperton de la 
artisto, sed kun detaloj promesplenaj . 

Kiam li estis 25-jara, Goya forveturas 
al Italio, kie li studadis la barokan 
romanan stilon kaj la freskoartan 
teknikon, kiel scio donis al li la sufiĉan 
kuraĝon por partopreni en plej prestiĝaj 
artaj konkursoj, inter aliaj li konkursis 
en tiu organizita de la Akademio de 
Parma per la pentraĵo Anibal sur Alpoj 
(malaperinta) ricevinta honoran 
mencion. 

Post lia reveno de Italio li pentras 
gravajn surmurajn pentraĵojn en plej 
gravaj zaragozaj preĝejoj, sed li volas 
superi sin en la propra arto kaj serĉas 
laborejon en Madrido. Fine, li sukcesis 
daŭre loĝi en la ĉefurbo kaj en 1773 
Goya edziĝis kun Josefa Bayeu, fratino 
de la famaj aragonaj pentristoj Francis- 
co, Ramon kaj Manuel Bayeu, kaj per 
influo de siaj bofratoj li eniris labori en 
la Reĝa Fabriko de Tapiŝoj, kie li 
malvolvis gravan aktivadon: de 1775 al 
1792 li pentris en tiu fabriko multajn 
modelojn sur dika papero, kartono aŭ 
tolo por tapiŝoj aŭ freskoj. 

En 1780 oni elektis lin membron de la 
Akademio San Femando: la arto de Goya 
evoluis al plej perfekta esprimoriĉo. En 
1792/93 Goya grave malsanis kaj kiel 
rezulto de tiu malsano li restis tute surda. 
Tiu fizika difekto acidigis lian 
temperamenton, sed samtempe riĉigis la 
inteman vivon de la la artisto impulsante 
lian imagecon al fantazia mondo, kio 
ebligis lian kreadon de la kapricoj... 

En 1 823 finiĝis en Hispanio la periodo 
politike nomata konstitucia kaj la reĝo 

Paĝo 6 


Fernando la VII a okupis la tronon kun 
karaktero absoluteca, tio estis interpretita 
de militistoj kaj reakciuloj kiel oportu- 
na momento por komenciĝo de 
mortpersekuto kontraŭ liberaluloj. Goya 
sin sentis persekutata, unue serĉis 
rifuĝon ĉe liberala pastro,kaj tuj post 
agreso-periodo li petis permeson al la 
reĝo viziti la francan banejon 
Plombieres, kaj de tiu momento li loĝis 
en Bordozo, memvole ekzilĝinte, kie li 
plupentradis ĝis sia forpaso en 1828, jam 
82-jara. 

Ruben Dario, kiu tiom admiris la 
aragonan artiston, dediĉis al li jenan 
poemon: 

Por vi, genia homo kara 
mi uzas belajn vortojn laŭdajn! 

Por vi, vizia ul' plej fama! 

Por vi, kun artpaletro maga, 
kaprice rava kaj impeta 
de ĉiu gepoet' amata: 

pro viaj nigroskizoj svagaj, 
la vermiljonoj kaj tenebroj, 
kaj la radioj lume blankaj! 

Pro viaj freskoj admirataj, 
fanfaronuloj pitoreskaj, 
dantesk-koloroj riĉohavaj! 

...Car vi prezentas sorĉon artan: 
jen blondan bebon orobuklan 
aŭ taŭron lerte artludata! 

Kaj kun toreadoro brava, 
infanton, kavaliron, damon, 
mantilojn kun floraro ĉarma. 

Per man ' inspirfreneza arta 
vi pentras sorĉajn siluetojn 
en grizaj ombroj okulfrapaj. 

Vi kaptis la abrakadabra-n' 

~ JbaŭnkjgzA en S 

CCuksaj plumoj 



Ĉi tie skribas samideanoj kiuj kutime ne faras tion 
sed nepre havas rnulte por diri. Tial iliaj plumo; 
estas vere luksai. 


Malaperinta laborista familio en Callosa del Segura 

de flo4e "Tftarta, ‘SeAsta&ett 


Ŝia edzo, Manuel Zaragoza, ankoraŭ 
tre juna forpasis pro knaba malsano, lia 
malsana metio atakis lian bruston 
infektante bronkojn kaj pulmojn. 
Aktivisto en la UGT (Generala Unuiĝo 
de Laboristoj), li postlasis tri gefilojn 
ankoraŭ en la infana 
aĝo. 

Patrino kaj gefiloj 
loĝis ĉe la Popoldomo 
en laboro helpante per 
sia laboro la mastruma- 
don kaj ordigadon de la 
laborista sidejo kie la 
gefiloj plu aĝis en etoso 
de konstantaj konfliktoj 
inter laboristoj kaj 
labordonistoj heredante 
de sia patro la spiriton 
de respondeco en la 
plenumado de siaj 
komisioj. 

Estis tempo de forpaso de la Diktaturo 
de Generalo Primo de Rivera kiam la 
laboristaro plene interrilatis por atingi 
pli decajn laborkondiĉojn , komencis 
planado de laboristaj postuloj kelkfoje 
kun strikoj ne ĉiam sukcesintaj. En tiu 
landa situacio eksplodis granda laboris- 
ta ribelo en interkonsento kun parto de 
la militistaro kies celo estis la alvenigo 
de la Respubliko en Hispanion, sed la 
fiasko de tiu konflikto kondukis en Jaca 
(Huesca) al mortpuno de kapitanoj 


Fermin Galan kaj Garcia Hernandez; 
ankaŭ en Callosa de Segura reliefiĝis tiu 
ribelo, dum la mateno de la 15 a de 
Decembro de 1930 estis mortpafata 
ManolinZaragozaPareja, 16-jaraĝa, filo 
de la forpasinto Manuel Zaragoza, kiu 


inter la avangardo de la strikantoj 
intencis ĵeti ŝtonon kontraŭ la Civila 
Gvardio. En tiu sama tago posttagmeze 
oni enterigis tiun junulon en Cox, 
proksima vilaĝo. Neniam mi povos 
forgesi la ĉagrenon kiu svarmis ĉe la 
kunvenantoj dum la enterigo, estis 
scenoj por ĉiam gravuritaj en la menso 
de mia 9-jaraĝa vivo... 

K.un tre amara sento restis la patrino, 
karese nomita Onklino Dolorihas, post 
la perdo de sia plej aĝa filo kaj kvankam 
la forpaso de la tempo iom mildigis la 

tragedion: la kreskado de la du gefiloj 
alvenigis pli da harmonio en la familion, ja 
Mari Cruz kaj Trino, mia kara amiko, vigliĝis 
inter la junularo. 

La 14“ de aprilo 1931 heligis Hispanion la 
alveno de la Respubliko, ĉie flirtadis la tri 
kolora standardo. Post kelkaj jaroj la politika 
situacio krispigis tiel akre la kunvivadon en 
la lando, ke la morto, ne oficiale klarigita, 
de Jose Calvo Sotelo aperis kiel sojlo ĉe la 
horizonto de grava konflagracio. La ribelo 
de la militistoj kontraŭ la ĵus proklamita 
registaro, kiu per landa demokrata 
voĉdonado estis elektita nur antaŭ kvin 
monatoj decidigis la intercivitanan militon. 

Refoje la fatala Parco masakris la vidvinon, 
Onklinon Dolorikas, ŝia filo Trino 18-jaraĝa 
pereis kiel batalanto ĉe la fronto de Teruel 
kiel, laŭ kunbatalantoj, malamika kuglego 
falis internen de la tranĉeo kiam li deĵoris 
en streĉita korpstato. Dume la filino Mari 
Cruz, tiam 20-jaraĝa kaj kiu militservis kiel 
helpantino en la flegistina servo ne tuj sciis 
pri la morto de sia frato Trino, kvankam ne 
plu daŭre ŝi povis kaŝi tiun fatalan informon. 

Finfine ĉesis la milito kaj Mari Cruz revenis 
hejmen sed kun tuberkuloza malsano kiu 
akompanis ŝin ĝis sia morto en la 
tuberkuloza malsanulejo Sankta Magdalena 
de Castellon, kie mi vizitis ŝin dum la so- 
mero de 1966, unu jaro antaŭ ŝia forpaso. 

Ankoraŭ vivis la onklino Dolorikas dum 
tri postaj jaroj en plena izoliteco... Feliĉe en 
la lasta jaro ŝi ne plu konsciiĝis pri iu ajn 
ĉirkaŭanta afero. La urba hospitalo, flegata 
de karmelaj monahinoj, estis la lasta hejmo 
de la malfeliĉa vidvino. 

Jen malaperinta familio kiu fordonis siajn 
membrojn en batalo por plibonigo de la so- 
cio. Restis neniu membro kiu povos porti 
la torĉon de la familio por pliaj generacioj. 

(faffora de Sejtiia., ĉa 1 0 ** de Oiĉtoĉvo 


..Venas de la paĝo 7 

de kornci kaprokrurdiablo, 
kiam makabre ĝi grimacas. 

Fantom', meduz', anĝelo blanka, 
konfuza lum' inspir-fiera, 
aperas via Muzo rava. 

Via peniko miras gapa, 
per klaroj, kiuj ja delektas, 
per ombroj ŝajne sonvibrantaj : 

per belaj damoj tipvestitaj, 
kaj brilaj reĝoj, uloj povraj 
kaj kristmienoj suferantaj... 

En via klaroskur' kabala, 
hororon vibras el pezsonĝo 
kaj mortiĝantaj lumoj flavaj, 

vi montrcis kun anĝeloj blankaj 
terurajn fimurdist-okulojn 
en belvizaĝoj in-infanaj. 

Viaj kapric-esprimoj gajaj miksas 
la nigron el fridnokto 
kun la tagiĝa lum ' neĝblanka. 

Tiel mirinde disproklamas: 

San Antonio 2 per la freskoj, 
kaj la demonojn malhumanajn! 

La arto de la genia artisto de 
Fuendetodos ne kadukas kun la forpaso 
de la tempo! 

/intatUa "TftarM 'Sotelta. 


NOTOJ,- 'abrakadabra: kabala vorto greka, al 
kiu oni atribuis ert la antikveco magiajn virtojn. 
Oni devis skribi la literojn de abrakadabra 
triangulforme, tiamaniere ke ĝi estu legebla iaŭ 
pluraj direktoj. Nun oni ĝin uzas por esprimi 
ion konfuzan, surprizan aŭ ĝojigan. 

2 La poeto aiudas la freskojn de preĝejeto de 
Madrido nomata San Antonio, pentritajn de 
Goya. 

fJmuMuĥo- de ŜAd-fJnMWuieAAM>-: 

Omaĝo al k d0 Roland 
LEVREAUD 

Por plu omaĝi al nia karmemora k do ROL 
(lia bela traduko de Memvola servuto de la 
Boetie estas havebla kontraŭ 100 francaj 
frankoj ĉek do B. Schneider) SAT-Broŝurservo 
preparas eldonon de liaj artikoloj kaj prelegoj 
de 1950 ĝis 1989. 

Sub la titolo Ne nur vortoj, sed agoj 
baldaŭ aperos la unua, 112-paĝa, kolekto 
de artikoloj. 

Sekvos alia broŝuro: Prelegoj kaj aliaj 
artikoloj arigonte la tekstojn aperintajn en 
Sennacieca Revuo ( 80 paĝoj en formato A4). 

Ambaŭ estos disponeblaj kaj liverotaj en 
la unuaj monatoj de 1997. En Laŭte de 
novembro-decembro de 1996 aperas la detala 
enhavo de ambaŭ broŝuroj. 

Kiei akiri ilin? 

*Se vi jam estas abonanto de la broŝura 
serio kaj disponas pri sufiĉa kredito, vi 
ricevos ilin aŭtomate. 

*Se vi estas abonanto de Laŭte! . 
aldonu 70 FRF (aŭ egalvaloron), 
kiam vi reabonos al la gazeto. Tiel, 
kontraŭ 150 FRF vi ricevos la jaran 
gazetkolekton (6 numerojn + 
adresaron) kaj la du broŝurojn de 
kamarado ROL. 

*Se vi ne estas abonanto de Laŭte!\ jen 
viĵus legis kiel profiti bonan okazon por 
konatiĝi kun ĝi! 

*Se vi deziras ricevi nur ambaŭ broŝurojn 
dc kdo. ROL: tio kostos al vi 90 FRF 
(inkluzive de la afranko). 

Giri al jena poŝtkonto: 

Cercle amical esperantiste, 33 71 74 
Bordeaux. 


Anoncoj: 

Gastiganta grupo en Bulgario. 

Kvinmembra gastiganta grupo estis 
organizita en Bulgario por akcepti 
esperantistojn kiuj deziras viziti la 
landon. Kontraŭ malgranda pago la 
gastoj povos loĝi kaj manĝi ĉe la 
gastiganto aŭ, laŭ sia deziro, loĝi kaj 
manĝi ĉe hotelo. La gastigantoj estos je 
dispono de la gastoj por ĉiĉeroni kaj 
ekskursgvidi ilin, kiuj vidos belegan 
Bulgarion kaj vivos agrable en esperan- 
tista etoso. 

Respondecas pri la grupo: Tonĉo Valev. 

bul. Metodi Kusev 1A, ap 12, BG-6000 
STARA-ZAGORA (Bulgario). 


Deziras korespondi: 

Miroslava Kieva Ivanova 

bl. 302 vh "V" apt. 23 
BG-5500 LOVEĈ (BULGARIO) 
Knabino 16-jaraĝa deziras korespondi pri 
ĉiuj temoj. 

Petrana Ikonomova 

Kinden n° 37, 

BG-4230 ASENOVGRAD (BULGARIO): 
Fraŭlino 26 jaraĝa deziras korespondi pri 
ĉiuj temoj. 

Stelka Petrova, 

KV "Zapad" bl 3/8, vh B, apt 27 
BG-4232 SENOVGRAD (BULGARIO): 
Profesorino pri geografio 26-jaraĝa deziras 
korespondi pri ĉiuj temoj. 

Aleksina Tiŝeva 

KW "3 ĉuĉura" bl 22-1“ apt. 118 
BG-6010 STARA-ZAGORA 
(BULGARIO): Patrino kaj juna filo 
deziras korespondi pri ĉiuj temoj. 

Deklaracio 

La 69-a Kongreso de Sennacieca Aso- 
cio Tutmonda okazinta de la 13-a ĝis la 
20-a de Julio 1996 en Sankta 
Petersburgo, en kiu partoprenis 240 
reprezentantoj el 21 landoj surbaze de 
statuto kaj sub la devizo La mondo sen 
bariloj de la naciaj antaŭjuĝoj'. 

1 Konstatas: ke ĉie en la mondo 
okazas atakoj kontraŭ la vivo kaj la 
vivkondiĉoj de la laboristaro. 
Kreskas malegaleco inter la diversaj 
sociaj tavoloj. Pligrandiĝas 
senlaboro, ekskludado kaj mizero en 
preskaŭ ĉiuj landoj. Plue daŭras 
detruado de ĉirkaŭaj riĉaĵoj. 

■ Internaciaj instancoj, kiel IMF kaj 
transnaciaj firmaoj draste trudas al 
popoloj troliberalan kapitalismon, 
dum la amaskomunikiloj disvastigas 
individuismon kaj malsolidarecon. 

■ La ekonomiaj politikoj aplikataj 
kondukas al sistema malmuntiĝo de 
la sociaj rajtoj kaj de la publikaj 
servoj. 

2 Gi atentigas, ke la koncepto pri etna 
purigado estas instigo al krimo kaj 
per si mem atenco kontraŭ la 
homaro. 

■Gi aparte komdamnas tiujn, kiuj 
deziras uzi perforton kontraŭ homoj 
kaj militoj kontraŭ popoloj aŭ etnoj. 

■Gi alvokas al justa paco en Palestinio, 
Ĉeĉenio (Iĉerio), Norda Irlando, ktp. 

Gi komdamnas ekonomiajn 
embargojn kontraŭ Kubo, Irako kaj 
aliaj landoj. 

■Gi firme apogas la kampanjon de 
Amnestio Internacia kontraŭ 
turmento kaj mortpuno. 

■Ĝi opinias, ke militkrimuloj el Eks- 
Jugoslavio, Ruando kaj Ĉeĉenio 
devas esti juĝataj, en kiu ajn tendaro 
ili estis. 

■Ĝi esprimiĝas kontraŭ ĉiuj dogmoj 
kaj fanatikismoj filozofiaj, politikaj 
aŭ religiaj kaj emfazas la rolojn de 
racio, toleremo kaj interdiskuto. 

3 Ĝi invitas ĉiujn laboristojn, verajn 
demokratojn, maldekstrulojn tra la 
mondo: 

•Konsciiĝi, ke plue daŭras ekspluatado 
kaj pripensi la novajn formojn de 
sociaj bataloj. 

■Kontraŭstari ĉiujn naciismajn, 
rasismajn kaj ŝovinismajn fortojn. 

■Atentigi pri la rolo, kiun Esperanto 
ludas, ne nur por faciligi la 
internaciajn kontaktojn en la batalo 
por pli justa sociordo, sed ankaŭ por 
superi la barilojn de naciaj 
antaŭjuĝoj inter diversnaciaj homoj. 

•Alvoki al kunlaboro kun laboristaj 
Esperanto-grupoj kaj organizoj por 
tiuj celoj kaj petas specialan 
subtenon por la taskoj de Sennacieca 
Asocio Tutmonda. 

Eseo monatotria: 


La mallongigo de la deĵordaŭro. Cu efika rimedo 
kontraŭ la sendungeco? 

/tivuetu. <2-<zytievteU 

La neceso kontraŭbatali la amasan sendungecon vaste ekzistanta 
en la plejmulto el la kapitalismaj landoj evoluintaj, ekde meze de la 
sepdekaj jaroj, estas revigliginta la proponon mallongigi la 
deĵordaŭron kiel unu el la prioritataj vojoj por alfronti tian problemon. 
Kun tiu ĉi aranĝo akordas la plejmulto el la maldekstrulaj tradiciaj 
tendencoj same kiel tiuj novaj ekologiismaj fluoj. Sekve mi montros 
al vi tradukon en Esperanton pri la menciita temo originale verkita 
de Ritanna Armeni kaj Rina Gagliardi (italaj ekonomiistinoj). Mia 
celo estas komencigi debaton en Kajeroj el la Sudo pri la supre 
menciita problemo. Jen la tradukita eseo: 


La vojoj al la laboro 

— La laboro estas la cirkonstanco 
mem de ta homo kvazaŭ maŝine 
prikonsiderita, tiu estas, la ago per kiu 
la homo produktiĝas aŭ objektiĝas. Jen 
kion verkis la junulo Marx ( Manus - 
kriptoj: ekonomio kaj filozofio). La la- 
boro, do, estas kiel formulo de uz- 
valoroj, kiel efikilo, kondiĉo de la 
ekzisto de la homo, sendepede de ĉiuj 
aliaj formoj de la socio; ĝi estas eterna 
neceso de la naturo, kiu utilas por peri 
pri la organa interŝanĝo de la homo al 
la naturo, tio estas, pri la vivo homa. 
Tiel verkis la maljuna Marx (La 
Kapitalo , libro I). Certe ne estas pro 
doktrinema gusto ke konvenas ree 
pripensi la aferon laboran ekde la 
klasikuloj, ankaŭ ne povas nature la 
klasikuloj anstatŭi la necesan analizon 
kiu nuntempe; en la tumultoza mondo 


sursojle al la jaro 2000, kiu staras antaŭ 
ni; nepras realigi; ankaŭ ne plu eblas al 
la maldesktrularo foreviti fazon de 
proponado de teorioj kaj politikoj, krom 
de reelpensado kaj rekonstruado. 
Evidentiĝas ke nuntempe la problemoj 
ŝajnas preskaŭ nesupereblaj; eĉ per sia 
difino mem. La maldesktrularo, la 
sindikatoj kaj la labormovado montriĝas 
senarmitaj, nehavantaj la adekvatajn 
ilojn por almenaŭ ataki la problemon kaj 
eksponi ĝin plenkomplekse. 

Nuntempe eblas difini la laboron kiel 
limigitan rimedon, kiel varon survoje al 
elĉerpiĝo aŭ, almenaŭ al nehaltigebla 
malabundigado. Oni laboras malpli en 
la tuta okcidenta mondo: kvankam la 
deĵorhoroj plimultiĝas po ĉiu laboristo, 
fariĝas pli kaj pli malnombrozaj tiuj kiuj 
laboras. Ankaŭ pli kaj pli maloftiĝas tiuj 

kinj ankoraŭ ĝuas laboron akorde kun 
la tradiciaj streboj, tio estas, stabila kaj 
sekureca, komencintan je la fino de 
sinformada cicklo kaj daŭrigita iom post 
iom survojiĝante al progre- 
so (aŭ kariero) antaŭfiksita. 

Sed se tiuj ĉi konitaĵoj estas 
realaj, kiu estas la reala 
konsisto de la procesoj kuj 
antaŭvideble estos 

ekstartigataj en la venontaj 
jaroj? Kaj kiujn sociajn, 
antaŭ ol politikaj konsekvencojn igos tiuj 
procesoj, kun la ekscepto de la novaj 
ideoj pri la estingiĝo de la labora socio? 
Tiuj ĉi estas nur kelkaj el la ĝeneralaj 
demandoj, kies respondoj ne plu eblas 
prokrasti. 

La limoj de la ellaborajo pri la labo- 
ro kiu nepras krei, rekonstrui kaj 
redistribui estas evidentaj en la sindikata 
praktikado mem. En la plej favoraj 
kazoj, sindikato sindediĉas, aŭ 
priokupiĝas, je la dungaj aferoj, 
alfrontante la problemojn unuope kaj 
izole, tie kie laborpostenoj estas severe 
minacitaj de la krizo aŭ de la procesoj 
de restrukturado. Jen respondoj partiaj, 
nepre kontraŭdiraj , aŭ preskaŭ ĉiam 
nesufiĉaj aŭ malvenkemaj . ĝuste pro tia 
manko de ĝenerala sindikata strategio, 
neniam ili alfrontas la strukturajn 
kemojn de la okcidenta ekonomio, sed 
nur kelkajn esprimojn de tiuj krizo kaj 
dungomanko. Ili sinlimigas, do, defendi 
kiel eble la ekzistantajn postenojn. II i 
taŭgas por savi kelke da laborpostenoj 
de uzino, aŭ entrepreno, ie. Sed ili 
neniam estas blokintaj la procesojn de 
dungomalmultigo jam menciitaj en ĉi 
eseo. Eĉ kiam tiuj ĉi provoj estas 

alprenintaj pli ĝeneralan horizonton, 
neniam la sindikatoj estas superintaj la 
karakteron defendan, kio estas ja nobla 
kaj justa, sed nesufiĉa. Certe tia ĉi agado 
posedas nepridiskuteblan 
politikan meriton (kaj eĉ de 
publika bildo), ĉar la afero 
estas prezentita antaŭ la tiel 
nomita publika opinio, 
evitante siajn forgeson kaj 
senmemoron. Sed oni ne 
sukcesis preteriri. Eĉ pli, 
tiuj ĉi diskutadoj okaze de kolektivaj 
negocadoj, transformiĝis en momentoj 
de akordoj pri la fleksebleco kaj la 
postena nefirmeco, en kapableco utiligi, 
pli aŭ malpli amplekse, la tradiciajn 
sociajn dampilojn. ŝajnas ke la laborista 
senesperiĝo, la ekstremaj manieroj 
alprenitaj de la luktoj dum tiuj ĉi lastaj 
tempoj, malkaŝas konscion pri ĉio ĉi. 
Kiu estas la deveno de tiom da 
senesperiĝo kiam ne temas pri plena 
manko de perspektivoj? Cu tio ĉi ne 
evidentigas la maladekvatecojnpolitikan 
kaj teorian de la aro de la aktoroj (la 
partioj, la sindikatoj, la maldekstrularo) 
kiuj devas esti la aktivaj agentoj de la 
pledaro? Tamen tute ne eblas alfronti 
tiun ĉi problemon ne semante la 
konfuzon, aŭ ne sinlimigante akcepti la 
akordigeblecon kun la ekzistanta realo, 
kun la demagogio, aŭ kun la senesperiĝo. 
Ja sufiĉas okulumi la debaton (por ne 
paroli pri la literaturo) de tiuj jaroj, por 
malkovri ke tiu konfuzo estas 
enradikiĝinta en multaj. En radikala 
maldekstrularo, eble ne tre atenta al la 
limtempoj altruditaj de la institucia 
politika agendo, oni trovas la temon de 
la laboro apud la konkretaj utopioj kaj 
eblaj proponoj, eblaj eĉ en la senco de 

reciligeblaj, sufiĉas por tio nur momente 
eliri el la Realpolitiko kaj el la regantaj 
kulturaj modeloj. 

La celo de tiu ĉi eseo konsistas el 
informado pri tio kion, ĝis nun, oni diris 
kaj proponis, kun siaj koncernaj 
ekzemploj kaj la neeviteblaj simpligoj, 
por daŭrigi la kunserĉadon. 

La heredaĵo de Claudio 
Napoleoni. 

En sia Prelego pri la politika 
ekonomio aperinta en 1985, Napoleoni 
estis konkludanta tre radikale pri la 
atingo de la krizo, kaj ne nur de la 
kapitalismo, sed de la moderna mondo; 
la citita radikalismo aperis nete en tio, 
kion li difinis kiel malsukceso de la re- 
formismo, kiel la fino de la kompromito 
kejnesana (rilata al la doktrino de la 
ekonomiisto Keynes). Nek la 
plendungeco nek la aranĝoj de la 
Welfare State (tio estas: Bonstata ŝtato) 
estas en kondiĉoj kompensi al la 
subjektoj de la fakto ke ili, kiel 
produktistoj, estas tute identigeblaj al la 
produktajoj, tio estas, ili estas varoj 
mem. En postaj verkajoj, Napoleoni 
devenigis el tio ĉi specifajn proponojn 
kiuj, tamen, pro siaj rompaj karakteroj 
rilate la klasikan reformisman skizon, ne 
estis alpreneblaj kiel konglomerato 
pragmatika ordinara: unue, laboron por 
ĉiuj, tio estas, supero de la 
socia divido ekzistanta inter 
dungitoj kaj maldungitoj pere 
de kompleta redistribuo de la 
dejortempo samkiel de la fe- 
ria tempo, kaj pere de 
artikigitaj kaj disvastigitaj 
formoj de fleksebleco, laboro 

RALE 


po nekompleta dejortempo, kaj tiel plu; 
due, kreon de nova celkoncepto produkta 
ligita al la socia kaj kolektiva konsumoj, 
kaj ne plu fokusigita je la konsumo in- 
dividua; esence li proponis ke la kemon 
okupu la uzaj valoroj, ne plu la kurzaj; 
trie, alprenon de la media prioritato kiel 
novan motoron de la tuta socioekonomia 
ordo, do, forlasante siajn nuancojn 
korektivajn aŭ elektivajn; kvare, 
replanadon de la servofako kadre de la 
institucioj de la socia ŝtato, pere eĉ de 
vera atako kontraŭ la mehanismoj de 
profitado kaj amasigado. Napoleoni 
situigis tiujn ĉi sugestojn kadre de tre 
kompleksa esploro, de tuta kritiko de la 
industriismo kaj de la laikismo de la 
politiko mem, jen esploro kiu alfluis lian 
lastan kaj faman alvokon, Nur dio povas 
savi nin. Ja la graveco de tiuj ĉi formuloj 
iras multe pli malproksimen ol la 
formuloj mem, pro la tuteco de la 
rezonado kaj la radikalismo de la 
proponitaj solvoj, kaj pro la intelekta 
irlinio kiun oni povas konjekti el ili 
(vaste interna al la ekonomia scienco kaj 
al sia krizo). 

Kiel malpliigi la deĵorhorojn 

La eŭropa maldesktrularo povas 
facile atingi konkretan utopion kiu povus 
mobilizi milionojn da personoj: la 
malpliigon de la dejorhoraro. Malpliigon 
de la dejordaŭro oni konceptu ne nur 

kiel teknikistan ilon por pli justa 
distribuo de la laboro, sed kiel vojon al 
malsama socio, kiu ofertu al la gento pli 
da libere disponebla tempo. Jen vortoj 
el Peter Glotz, gvidanto de SPD 
(Socialdemokratia Germana Partio), 
aŭtoro de la volumo La sinturno de la 
germana socialdemokratio, kaj konita 
ĉefe pro trafega difino pri la socio de la 
dutrionoj. En tiuj jaroj kiam nenio ŝajnis 
serioze minaci la sekurecon kaj la 
dungecon, dioj garantiitaj, Glotz alprenis 
la lukton de la metalurgiaj laboristoj de 
Germanio favore al 35 dejorhoroj po ĉiu 
semajno sen malpliigo de la salajroj, kiel 
moto por la tuta eŭropa maldesktrularo: 
Necesas fari el ĝi ne privatan aferon de 
socian politikon — li verkis — , sed la 
bazon de pli ĝenerala iniciato kun 
politika kaj kultura naturoj, rilataj al la 
tuta socio. En la dua duono de la okdekaj 
jaroj tio ĉi havis ehojn kaj reflektojn en 
preskaŭ la tuta Eŭropo. Limiĝante al nia 
lando (Italio) ni rememoru ĉi tie la 
Konferencon de virlaboristoj kaj 
laboristinoj de PCI (Itala Komunista 
Partio), kiu okazis antaŭ la sintumo kaj 
kiu estis prezentita de Antonio 
Bassolino: dum ĝi eĉ oni lanĉis la moton 
de la 30-hora dejorsemajno, kiel 
elementon kvalifan kaj karakterizan de 
la nuovo corso (nova vojo). La atingo 
de la propono estis klara: malpliigi la 
dejordaŭron ne nur kun redistribuaj kaj 
justecaj celoj, sed ankaŭ kaj precipe por 
konstrui novan kaj malsaman socian 
ordon, alproprigi la teknologiajn 
novajojn kaj ilin adapti al la nunaj 
homaj postuloj. Ankoraŭ estas malfacile 
nei ke, eĉ hodiaŭ, ĝi estas la plej efika 
kaj simpla ilo por alfronti la 
iompostioma malabundiĝo de la 

laborpostenoj . Sed kiumaniere 
ekpraktiki ĝin? Per kiuj rigidecoj kaj 
enartikigoj? Cu ĝi devas koncerni al 
kelkaj laboristaj kategorioj kaj, speciale, 
al tiuj kiuj nevolonte devas realigi 
malsamajn kaj trospecialigitajn laborojn, 
aŭ al la tuta laboristaro? Cu oni devas 
malpliigi la semajnan aŭ la tagan, la 
montan aŭ la jaran dejorojn? Kaj, ĉu la 
salajro devas plu esti sendependa variajo 
aŭ malgrandiĝi proporcie al la horoj 
fakte laboritaj? Jen la komenco de alia 
debato. 

Laboro kaj kredito. 

Andre Glotz strebas delonge, per 
abunda aktivado publikiga, la ideon de 
malpliigo de la dejortempo, kiun oni 
devus realigi grandaskale, por ĉiuj, kaj 
do dum longaj periodoj. La baza ideo 
(kolektita en Metamorfozo de !a labo- 
ro) estas tiu de intermitaj laboradoj: la 
totala labortempo dumviva, por ĉiuj, 
malgrandiĝus ĝis 30.000 horoj, po 1000 
ĉiujare (anstataŭ la nuntempaj 1 600); por 
ĉiuj ekzistus la ebleco eniri kaj eliri la 
produktadon, kun plena fleksebleco, laŭ 
siaj propraj necesoj, postuloj kaj deziroj. 



La alia ideo fundamenta estas tiu de jam 
neevitebla disigo inter laboro kaj rento: 
en tiu ĉi senco, Glotz estas kontraŭa al 
malpliigo de la salajro proporcie al tiu 

de la labortempo. 
Nature, ne estus la 
entreprenoj tiuj 
kiuj pagus la 
diferencon, sed la 
kolektivo socia, 
per la konstruo de 
nova socia rento. 
Robota rento, laŭ la difino de Guy Aznar, 
tio estas, rento socia, kies kolektadon kaj 
distribuadon organizas la btato, 
financante ĝin per imposto je la pliiĝoj 
de produktivecoj rezultoj de la 
informadikumado. Aŭ ankaŭ, estus laŭ 
esprimo ege literaturoza, rento 
minimuma garantiita. Jen proponoj kiuj, 
ĉiukaze kaj nepre, enhavas substancan 
renverson de la lkapitalisma socia ordo. 
Aldoniĝas al tiu ĉi ideo de dejora 
malampleksigo, kunportanta plenan 
ŝanĝon de la regantaj laborhoraroj kaj 
kiun oni pro komforto povas nomi 
francan modelon, alia deĵormalpliiga 
koncepto kiun oni povas nomi germanan 
modelon. Gi rispektas la socian ordon 
kaj la regantan ritmon. Gi antaŭvidas la 
plibonigon de la semajnfinan 
libertempon kaj malgrandigon de la 
laborteman tuton ĝis 35, 30 aŭ 25 horoj 
po ĉiu semajno. Tiuj ĉi proponoj 
kunportas memdecidojn de la laboristoj 
kaj de siaj sindikatoj. 

Ili nete kontraŭas la proponojn por 
horaraj fleksebligoj, kiuj, kompense de 
malmultigoj de la noroj postulas deĵorojn 
en sabatoj, dimanĉoj, noktoj, kaj, 
preskaŭ ĉiam salajrajn malaltigojn, t. e., 
adaptiĝojn al la konvenojn de la 
entreprenoj. Kaj tiu de la minimuma 
garantiita salajro estas efikaj, sed 
enhavas malebligaĵojn kaj 


kontraŭindikojn. La malpliigo konjektas 
solvi la problemon pri sendungeco nur 
kadre de la kapitalisma produkta 
sistemo, kiu nur produktas varojn, sed 
ne socie utilajn produktaĵon aŭ 
posedaĵojn. La dua konsistas el simpla 
raciigo de tio jam ekzistanta, ĉar ĝi 
pritraktas denove la transdonojn de la 
dungitoj al la nedungitoj. La tria rimedo, 
laŭ Lunghini, konsistas el pago al la 
nedungitoj de saslajro for de la marketo, 
ŝanĝe de laboroj ekstermarketoj , sed 
socie utilaj. Tiel oni reatingus, en mon- 
do tute regata de la kurzovaloro, la 
kategorion de la uzovaloro. 

Verda vojo 

Labori favore al la medio, krei 
novajn postenojn kontraŭagante la 
polucion, tio estas, protektante tion kion 
la senkontrola industriigo estas detruanta 
iompostiome kaj gardante tion kion 
povas estingiĝi definitive. 

Jen ekzemploj de verdaj laboroj : 
kontraŭbrua izoligado de malnovaj 
apartamentoj, riparado de historiaj 
urbocentroj, kaj tiel plu. 

Baze de la verda laboro estas ideo 
de ekonomia politiko. Grandan parton 
el tiuj laboroj devus esti financataj de la 
ŝtato, kaj konsistus el amaso de publika 
interveno, sed ne profite al la entreprenoj 
aŭ por produkti pli da cemento aŭ asfal- 
to, sed por kontentigi la realajn sociajn 
necesojn. 

flttŭe 'Pitta. "7uelLi. 

Zamenhof-Festo en Togolando 

Kiam la matenon de la 15-a de decembro 
1996, ruĝa flago akompanis homojn verde 
vestitajn al stadiono, scivoluloj demandis: 
kiuj estas tiuj, kaj kial tiu procesio? Neniel 
ĝenataj de tiaj demandoj, togolandaj 
esperantistoj atingis la ludejon, kaj poste 
kolektiĝis en la evangelia lernejo de la 
kvartalo BE-KPOTA, de Lome. 

La programo de la festo antaŭvidis 
futbalmatĉon, prelegon pri la vivo de 
Zamnehof kaj kunmanĝon. Tiel, jam je la 
sepa horo matene, la futbal-teamo de la 
togolanda esperantistaro ludis matĉon. 
Apogate de la fondaĵo Murcia de Togolando, 
la teamo liveris belan kaj glatan matĉon. 
Kvankam la kunludanta teamo enpafis kvar 
golojn al la verda ludantaro, kiu neniom da 
goloj enpafis, la verduloj tamen ege ĝojis, 
ĉar ili povis montri al ne-esperantistoj, ke 
io nomata Esperanto vivas en Togolando. 
Estis ŝanco ankaŭ por ke la fondaĵo MUR- 
CIA konigos sin al junuloj kiel organizon 
asistantan kaj helpantan multaterene. La 
matĉo finiĝis je duono post la naŭa horo, 
post kiam devis okazi alia programero. 

Je la dek-dua horo, la estraro de UTE 
kunvenis en la festejo por priparoli la 
organizadon de la Kvara Kongreso Nacia. 
Sekvis poste prelego pri la vivo de 
Zamenhof. La prezidanto, Felix K. Halaoui 
de J.O.T.E. (Junulara Organizo de 
Togolandaj Esperantistoj), dum duona horo, 
prezentis la iniciatinton de Esperanto, kaj 
lian eltrovaĵon. Kelkaj demandoj pontis inter 
la prelego kaj la kunmanĝo, kiu sekvis tuj 
poste. 

Plenplena estis la klasĉambro rezervita al 
la festo. La esperantistoj, venintaj el la Es- 
peranto-Kluboj NOVA SENTO, Juna 

Amikaro, NOVA !!! m j| 
STELO, NOVA 

Amikaro, UVA kaj ■ *j !_! 

Junulsperto, 

kunmanĝis en tre agrabla etoso. TIETO 
(Tietti-Instituto de Esperanto en Togolando), 
H.P. (unu Homaro unu Planedo) kaj MUR- 
CIA (Manoj Unuiĝintaj por Radikigi kaj 
Cirkuligi Interhomajn Asistadojn) informis 
la partoprenantojn pri sia agado favore al la 
Homoj kaj al Esperanto. Kantoj kaj poemoj 
de esperantistoj, muzikoj el-kasedaj kaj 
skeĉoj igis la feston interesega al ĉiuj. Je la 
kvara horo posttagmeza finiĝis la aranĝo en 
la evangelia lernejo. Cu jam la festofino? 

Vespere, io neprogramita okazis en la sidejo 
Veera-ĉelo de Tieto. Amikoj miaj, ne 
esperantistoj, aŭdis, ke io esperanta okazas 
en la urbo. Car ili nomas min ESPERAN- 
TO, ili kredis, ke la festo okazos en mia 
domo, kie sidejas TIETO. Tial ili vizitis min 
por partopreni en la aranĝo. Mi estis tiam 
devigata improvizi ion. Jen do mi prezentis 
nian majstron ZAMENHOF, parolis pri la 
agado de TIETO, antaŭ ol eksponi la 
fondaĵon de MURCIA. Kuntrinko kaj 
frandado finigis la aranĝeton. 

La 15-an de decembro 1996 estas grava 
tago por la Togolanda Esperantistaro. Dum 
ne-esperantistoj sciiĝis pri Esperanto kaj pri 
la multaj utilaĵoj kiujn ĝi ofertas, sekcioj de 
UTE (Unuiĝo Togolanda por Esperanto), 
fondaĵoj kunlaborantaj kun la landa asocio 
UTE, kaj unuopaj esperantistoj uzis la feston 
kiel preparan aranĝon al la kvara TEK 
(Togolanda Esperanto-Kongreso). La 137-a 
datreveno de la naskiĝo de Zamenhof, 
celebrata en Togolando, estu neforgesinda, 
ĉar tiu festo estas senprecedenca en la lando. 

Dudek kutimaj demandoj pri Esperanto kaj ĝiaj respondoj 

Kutime geesperantistoj devas senofendiĝi kiam ili aŭdas stultaĵojn 
pri Esperanto. Ni jam respondis la ses unuajn demandojn , kaj nun 
respondas al la sekvantaj kvin. Se vi havas aliajn respondojn, ni ege 
ŝatus ekkoni ilin, por ebla publikigo. 


7. Esperanto estas kodeto senambicia, 
kio taŭgas kiel infana ludo, sed kiu 
maltaŭgas subteni literaturon aŭ 
kulturon vastajn, kiel tiuj de la cingla 
aŭ hispana. 

Esperanto naskiĝis por esti informilo 
kaj komunikilo inter diversaj 
komunumoj. Gi estas klopodo kiu 
senambicia lerneja kodeto ne povus 
plenumi. Se ĝi estas simpla, tio ne 
signifas, ke ĝi estas malefika. La inter- 
na kodo de komputiloj havas nur du 
erojn (nulo kaj unu) kaj oni povas fari 
mirindaĵojn pere de ĝi! 

En vilaĝo de la Manĉo, kies nomon mi 
ne volas memori...” estas la komenco de 
la esperanta traduko de El ingenioso 
hidalgo don Quijote de la Mancha, de 
Cervantes, en Esperanto. Krom la 
verkojn de ĉi tiu geniulo, oni jam 
tradukis en Esperanton ĉiujn verkojn de 
Shakespeare kaj de la aliaj gravaj 
verkistoj de universala literaturo. Multaj 
libroj tradukitaj en Esperanton ne havas 
hispanajn aŭ anglajn tradukojn, kaj 
ankaŭ ekzistas larĝa literaturo originala 
en Esperanto. Tiu ĉi lingvo ja povas 
subteni larĝan, gravan literaturon. La 
diferenco estas, ke tiu literaturo estas 
sendependa de tiuj kapriĉoj de grandaj 
firmaoj eldonistaj, kiuj decidas laŭvole 
kian literaturon traduki kaj kia ne estas 


tradukota. Verkojn kiel Kalevala, 
ekzemple, oni povas trovi nur en Espe- 
ranto kaj en siaj originalaj idiomoj. Kaj 
la granda diferenco estas ke la tradukinto 
ĉiam naskiĝis en lando kies patrolingvo 
estas tiu de la originala verko, malsame 
de la tradukistoj de la aliaj lingvoj. 

Rilate al vasta kulturo, la kulturo de 
Esperanto estas la internacia kulturo, kiu 
estas la plej vasta el ili. 

8. Esperanto estas lingvo kiu ne evoluas. 

Se evolui signifas simple ŝanĝi, tio 
estas vera nur parte. Lingvaj ŝanĝoj 
kapriĉaj devigas siajn parolantojn studi 
senĉese por daŭre diri la samon... Sed 
Esperanto evoluas senĉese por enhavi 
novajn konceptojn, ideojn kaj vortojn 
kiuj venas en la lingvon, same kiel 
okazas je aliaj lingvoj. Sed en Esperan- 
to tio okazas laŭ regularo kaj orde, 
evitante servutan kopion kaj mankon de 
logiko. Malsame de la angla kaj same 
de la hispana kaj la franca, Esperanto 
havas Akademion Lingvan kiu zorgas pri 
tio. 

9. Se Esperanto evoluas, post kelke da 
tempo malsimilaj dialektoj aperos, tiel 
ke post malmultaj jaroj estos diversaj 
lingvoj kaj lingvaj bciroj sinrestarigos. 

Parolantoj de Esperanto ne vivas kune 
en sama lando, sed ili disiĝas tra la tuta 

mondo. Ciu el ili uzas sian gepatran 
lingvon en sia taga vivo, kaj uzas 
Esperanton nur por konversacioj kun 
homoj de alia gepatra lingvo. Cu 
hispanoj povas dialektigi la anglan? Cu 
la angloj povas dialektigi la francan? Kaj 
ĉu ankaŭ la rasan? 

Esperanto NENIAM volis — nek 
volas — uzurpi la lokon de iu ajn lingvo 
etna, kaj se iam oni klopodus fari tion, 
ni geesperantistoj el la tuta mondo 
forlasus ĝin. Esperanto ekzakte klopodas 
malebligi, ke iu lingvo etna altradiĝu al 
aliaj lingvoj kaj kulturoj — kiel la angla 
faris pri la gaela kaj multaj amerikaj 
lingvoj — pere de sia mera ekzisto. 

10. Esperanto estas idiomo sen kulturo. 

La kulturo de nacia lingvo estas nacia 
kulturo. Tiu kulturo de intemacia lingvo 
estas internacia kulturo. Geesperantistoj 
kulturas toleremon, altruismon, 
internaciajn rilatojn egalnivele, 
literaturon kaj arton. Kun tiaj kulturoj 
oni generas la kulturon de 1’ homaro. Tial 
Esperanto estas idiomo kun kulturo. 

11. Neniu parolas Esperanton. Gi estas 
malsukcesa afero. 

Ekde 1905 oni havas Kongreson 
Universalan de Esperanto ĉiujare, 
ĉeestata de homoj el tutaj la landoj el la 
mondo. En 1993 ĝi estis en Valensjo 
(Hispanio), la sekvintan jaron ĝi estis en 
Seul (Koreio), poste en Tampereo 
(Finnio, 1995) kaj ĉiun jaron en Praga 
(Cekio). La venontan jaron oni 
kongresos en Sydney ( Aŭstralio), . E1 la 
pluraj miljonoj da esperantistoj tra la 
mondo, nur kelkaj miloj povas kunveni 
en unu urbo — ĉiun jaron novan urbon — 

pro kaŭzoj ekonomiaj, profesiaj aŭ 
politikaj, sed estas nombro sufiĉe gran- 
da por pravi, ke tiu aserto estas malvera. 

12. Esperanto estas utopio. 

Jes kaj ne. Ofte oni konfuzas utopion 
kaj Himeron. Utopio estas io dezirebla, 
kio indas ekzisti kaj kiun ni ĉiuj devus 
batali por atingi, kiel pacon mondan, 
bonecon, justecon, liberecon kaj longan 
kotopon kiu mankas al neniu kompreni. 
Himero estas io kio ne ekzistas, 
ekzemple drakoj, sorĉistinoj, flugilaj 
ĉevaloj kaj kvadrataj cirkloj. Eble la 
utopioj kiujn mi menciis (inter kiuj es- 
tas tiu, ke gentoj komprenas unu la alian, 
tio estas, Esperanto) neniam oni atingos, 
sed ni nepre devas labori por ili egale, 
kaj ekzistas multaj asocioj kiuj laboras 
por ili, ekzemple Unuiĝintaj Manoj, 
Green Peace, La Verduloj, Internacia 
Amnestio kaj la Universala Esperanto 
Asocio, al kiuj oni devas deziri, ke ili 
finfine sukcesu, kvankam oni ne 
konsentas pri ĉiuj iliaj postuloj. 

Aliflanke, Utopio estas la titolo de li- 
bro verkita de Sankta Tomaso Moro (an- 
gla ŝtatisto murdita de Henriko VIII) kiu 
temas pri ideala urbo kie ĉiu urbano vi- 
vas pace kaj harmonie. Sed Himero estis 
mitologia besto kiu havis virinan kapon, 
korpon leonan kaj aglajn flugilojn. 
Konfuzi ambaŭ aferojn estas konfuzi 
niajn plej noblajn revojn kaj niajn 
malplej bonajn koŝmarojn! 

Kvazaii 

reeenzes 


Surbaze de Pri Esperanta 
Tradukarto.... de Fernando de Diego 


Cu esperantisto aŭ esperantano? 


Lmgvo estas pli perfida ol videble..., 
kaj multfoje oni diras tion, kion oni ne 
konscie vere opinias. Tiel, oni diras, ke 
la sufikso -ist volas diri specialisto, 
ekzemple, kasisto, instruisto, gitaristo, 
kaj eĉ gramatikisto. Sekve, mi deman- 
das al mi, ĉu esperantisto estas la 
specialisto pri Esperanto?: kaj tio estas 
pli grava ol ĝi aspektas. 

Fernando de Diego skribis en Pri 
Esperanta Tradukarto. 

Esperanto suferas severajn limigojn kaj 
tion devus meti al si en la kapon multaj 
el niaj propagandistoj kaj pluraj el niaj 
esperantologoj kaj verkistoj. (p. 15) 

Videble, sed malpli da limoj ol etnaj 
lingvoj. La tial nomita riĉeco de la an- 
gla aŭ la hispana ne estas alio ol 
dubesenceco, senakurateco kaj vol- 
nevoldireco, se ne tute diri la malsamon 
de tio, kion ni pensas. Ekzemple, kiam 
oni diras hispane impertinente, oni ne 
volas diri maltaŭge, sed insultema. La 
dubesencecon oni remetas en 
Esperanton pere de la vorto 
impertinenta. Kulpulo? Pensi hispane 
(aŭ alinacilingve), kaj ne esperante. La 
natura dubesenceco de la hispana igas 
nin kompreni malajn ideojn kiam ni 
aŭdas falta de ignorancia (tio estas: aŭ 
manko de ignoro, aŭ peko pro ignoro). 
Cu tio estas riĉo? Ne, tio estas 
malklereco kaj atesto, ke la etnajn 
lingvojn (ĉi-kaze hispana, sed abundas 
alilingvaj ekzemploj) faris aroj da 
amatorantoj, ne fakistoj veraj, kiel la 


farmto de Esperanto. La aglutmeco kaj 
sistemo de afiksoj, veraj fdozofaj ŝtonoj, 
ja estas pli utilaj por kompreno ol 
jarcentoj da kontraŭdirantaj vortoj kaj 
ideoj! La aserto de de Diego (p. 10), ke 
nur ekzistas monto, monteto kaj montego 
por 15 hispanaj vortoj interrilataj estas 
maljusta kaj malvera. Maljusta, ĉar ĉiuj 
lingvoj havas apartajn seriojn da vortoj 
por laplej kutimaj ideoj en siaj kulturoj. 
Estas klasika la ekzemplo, ke la islanda 
havas nur tri vortojn signifante kolorojn, 
dum ni havas sep. Tamen, hodiaŭaj 
komputiloj komprenas kutime ĝis 16 
milionojn da koloroj! La hispana uzas 
tri, eble kvar vortojn signifante la 
malantaŭon homan ( culo , pompi, tra- 
sero ), sed la araba havas sesdek por la 
malantaŭo virina, kaj ĝi certe havas 
multajn pli vortojn por kamelo ol niaj 
du hispanaj kaj la sola angla ( camel ). Ĉu 
oni devas konkludi, ke la hispana estas 
pli riĉa ol la angla, sed malpli riĉa ol la 
araba? Jen la listo: monte-monto, mon- 
tecillo-monteto, montaiia- montego aŭ 
aldontero, /o/wa-longomonto, otero- 
surglatmonteto, cerro-solmonto, macizo- 
durmonto (kutime roka) aŭ montaro, 
colina- surteraĵo, /7/orro-rondmonteto, 
alcor. sinonimo por colina el la araba, 
a/toza/7o-elrigardmonteto, cabezo- 
altsolmonto aŭ montopinto, teso- 
glatpintmonteto, elevacion-alto, altura- 
alteco. La du lastaj vortoj estas metaforoj 
en ambaŭ lingvoj. Kiel oni vidas, Espe- 
ranto povas esprimi la 15 vortojn 
aluditajn de de Diego, sed la diferenco 

estas, ke dum mi devis konsulti la 
Vortaro de la Reĝa Hispana Akademio 
(DRAE), oni tuj komprenas la 
esperantajn vortojn sen helpo 
de vortaro. Eble la esperantaj 
vortoj ne estas en la PIV, sed 
mi ne zorgas pri tio, ĉar vortaro, 
eĉ PIV, estas nur ilo, kiun oni 
uzas, kiam oni bezonas. Elpensi 
parolojn estas ne tre malfalcile: 
temas nur pri kunigo de ideoj 
kaj sonoj. Sed la kreinto de Esperanto 
postulis, ke ĝi estu kiel eble plej 
universala (tio estas, ĝenerala) . Tio ĉi 
estis la morto de Volapiik kaj la vivo de 
Esperanto. Tial mi ne komprenas kiel oni 
enriĉigis Esperanton pere de povra 
(malriĉa), skipo (teamo), spite 
(malgraŭ),kaj tiel plu. Cu tiel riĉenda 
estas Esperanto? Ĉu ne ekzistas eblaj 
mebanismoj ene de la lingvo, ke oni 
devas almozi vortojn el etnaj lingvoj 
dubesencaj? Ĉu nin hororas nia bona ilo 
tiom, ke ni devas malperfektigi kaj 
malsimpligi ĝin? 

De Diego konkludas, ke ne ekzistas 
bonaj vortaroj dulingvaj, kaj tio 
kontribuas al la formiĝo de malbonaj 
esperantistoj (!), (p. 42). Teruraj vortoj, 
kiuj indikas, ke de Diego scias kio estas 
bona esperantisto! Mi loĝis dum pli ol 
dudek jaroj en Anglujo kaj pli ol 5 en 
Francio, kaj mi neniam trovis bonan 
angliston aŭ bonan franciston. Ĉio en 
ordo, tial. Sed mi ne komprenis skoton 
en internacia kunveno dum ni parolis 
angle; tamen, tute komprenis mi sian 
sesmonataĝan Esperanton! Eble tio 
signifas, ke Esperanto estas ilo por 
interkompreno..., eĉ se ĝi ne estas lite- 
ratura, artaplena lingvo (?) 


Kiam de Diego diras, ke la mal-vorto ] 
(tio estas, vortoj kunmetitaj uzante la 
prefikso mal-) kvazaŭ kondensigas la 
negativan aspekton de lci 
sintezaj faktoroj de la lingyo, li 
diras, ke li estas hispan- 
parolanto. Amuzan aspekton 
havas hispanoj kiam ili diras put 
a jacket on en la angla (ĉar 
hispane puta signifas putino, 
tabua vorto), sed tio nur pruvas, 
ke ili ne pensas angle, ne ke la angla 
verbo to put fikonsideras virinojn. La 
mala sinteno al tio konvinkas min, ke 
nia verkisto ankoraŭ eraras dirante se oni 
kompciras lci danan kun la itala, laŭ 
fonetikaj, muzikaj, harmoniaj kriterioj, 
tiam certe la itala superas la danan ĉi- 
rilate (p. 47). Pura mensogo kaj 
stereotipo. Videble, melodio (ne 
harmonio, kiu postulas, ke pluraj voĉoj 
sonas samtempe) lingva estas ĉiam in- 
terna kaj alkutimigita. Tiel, ne nur la 
operoj de Verdi belsonas, ankaŭ tiuj de 
Wagner estas aŭskultindaj ! 

Sed plej terure ŝajnas al mi la mokema 
priskribo kiun S-ro Diego dediĉas en paĝo 
27 al tradukanto, kiu kun senfina pacienco 
klopodas traduki ĉiun nacian vorton en la 
originalan tekston per responda vorto 
esperanta, afiksumante kaj kombinante 
radikojn en la tre multaj ŝancoj, kiam li ne 
trovas puran rcidikon en Esperanto 
ekvivalentan al la tradukata esprimo. Kaj li 
konkludas, ke nia tradukanto ne scias aŭ 
konscias pri la delikataj problemoj, kiujn 
prezentas, ne la nura vorttraduko, sed la 
tradukoj de ritmoj, psikologiaj atmosferoj, 
retorikaj efektoj, intenso de aludoj kaj 
sugestoj, interakordigo de diversaj elementoj 
priskribaj kaj psikologiaj, ktp. Je la sekvinta 
paĝo li plendas, ke el manko de kompetento 
traduka rezultas ĝenerale malalta nivelo 

artisma de la esperantaj tradukoj, pro ties 
lingvo kodeca, manke je esprimaj kaj 
estetikaj valoroj. Tradukante tiu argumento 
al la provinco de gastronomio, 
oni devus konkludi, ke en 
malriĉaj landoj mankante 
ekvilibran, bonan dieton, oni 
devus malsati ĝis morto, ĉar 
tiuj fuŝaj manĝfarantoj 
damaĝas sanktan gastro- 
harmonion... Mi ne povas 
kredi, ke oni taksas korektan 
opinion kiu defendas kreon de kvazaŭsekto 
aŭ ordeno de tradukistoj, ke Esperanto estas 
tiel sankta, ke nur denaskaj elektitoj povas 
traduki en kaj el Esperanto! Cu nia 
bonega tradukisto kilioteska scias, ke Es- 
peranto estas demotika (tio estas, 
demokratika) lingvo farita por ke ĉiuj, 
eĉ fuŝuloj, komprenu unu la alian? Es- 
tas vero, ke Zamenhof mem enkondukis 
neologismojn en la lingvo (fakte, lia tuta 
vortaro estas neologismoj dekomence), 
kaj li kreis, kiel de Diego diras, amara, 
efemera, stulta, falsa..., apud maldolĉa, 
maldaŭra, malspirita kaj malvera, por 
doni varieco al la lingvo, ne por kompliki 
(aŭ malsimpligi ) ĝin. Devas esti 
ekvilibro inter simpleco kaj kunmeteco. 
Simplaj vortoj, se tro multaj, kompli- 
kigas multe la lingvon, ĝis ĝi similas 
etnan, kaj tial malrajtigas sian ekziston 
mem. La akra kritiko de Fernando de 
Diego atingas zeniton kiam li parolas pri 
Generalo Julio Manglada, pri kiu li diras, 
ke li estis bonulo, kiu sen gramatika scio 
verkis gramatikon; sen poeziaj tekniko 
kaj sentimento verkis poemojn; kaj sen 
traduka talento faris ticijn redonojn el 
la hispana, ke ili estas kvintesenco de 
absurdo kctj ekstravaganco. Kion la bona 
tradukisto ne mencias, estas ke tiu 
bonulo ankaŭ estis Prezidanto de la His- 


pana Esperanto Federacio. Se prezidanto 
de HEF ne scias gramatikon, de Diego 
predikas en dezerto, kaj Esperanto estas 
fiasko. 

Mi diras, ke opinioj kiel tiuj 
estas hororigaj, ĉar ili 
memorigas la inkvizicion, 
malpermeson por krei kaj 
verki. Lasu ostempon juĝi kaj 
kondamni, kaj lasu nin ĉiujn 
traduki kaj verki, kaj superĉie lasu 
Esperanton havi sian propran evoluon 
ekster bela aŭ laŭplaĉula vojo! Ni legu 
kaj kritiku, sed ĉiam mirante la laboron 
de tiuj, kiuj kuraĝas krei. Verketojn kiel 
Pri esperanta tradukarto-n oni devus 
legi kritike (tiusence li pravas), gardante 
nian propran opinion por ni, kaj ne 
delegante ĝin al sciemuloj. Esperanto 
estas ĉies lingvo, kaj ĉiuj faru per ĝi kaj 
kun ĝi ĉion, kion ili povas. E1 mil aŭtoroj 
estas unu aŭ du legindaj verkistoj, kaj 
por ke estus mil aŭtoroj, oni devus diri 
la malon de tio, kion Fernando de Diego 
diras. Skribi ja estas malfacile. Skribi 
sciante, ke oni konsideros nian 
infanverkon nur fuŝaĵo estas heroa,kaj 
neniu rajtas postuli tian heroismon al 
neniu. Verkisto ne apartenas al aparta 
raso de elektitaj vir(in)oj, eĉ se 
akademianoj diras tion. Skribi esperante 
estas ĝoja afero kaj hobio, kaj se oni 
povas publikigi, la rezulton oni 
kunhavas. Tamen, skribi esperante estas 
pli facile ol skribi nacilingve, ĉar Espe- 
ranto estas pli komforta ilo en niaj manoj 
ol iu ajn nacia lingvo. Kuraĝu, tial, 
samideanoj, kunlabom kaj kunverki por 
plibona, plibela, pliverkebla Esperanto! 

Gvidrezolucio 

La 69-a Kongreso de Sennacieca Asocio Tutmonda okazinta de 
la 13-a ĝis la 20-a de Julio 1996 en Sankta Petersburgo, en kiu 
partoprenis 240 reprezentantoj el 21 landoj: 

1 Konstatas: 

■ Elektronika poŝto kaj la TTT-paĝoj ebligas rapidan kaj 
efikan interkomunikadon inter SAT- 
sidejo, LEA-oj, fakoj kaj SAT-anaro. 

• Tio kontribuas al konkreta solidareco 
inter la laboristoj. 

• Rekomendas: esplori novajn eblajn 
servojn pere de tiuj rimedoj (al 
junuloj, publikigo de deklaracio, ktp). 

2 Alvokas la LEA-ojn kaj SAT-grupojn kunlabori kaj helpi la SAT- 
junulfakon en la varbado de junuloj por SAT. 

■Rekomendas: ke SAT-kongresoj fariĝu pli allogaj por 
gejunuloj. 

3 Alvokas kapablulojn proponi kaj verki artikolojn por numeroj de 
Sennaciulo dediĉitaj al sociaj problemoj kaj eventoj aŭ kongresaj 
temoj. 

4 Gojas pro la preteco de la novfondita itala LEA agnoski la 
Gotenburgan konvencion, 

•Instigas al kreado de novaj LEA-oj aŭ SAT-grupoj. 

•Aparte kuraĝigas la svedajn SAT-anojn daŭrigi kaj plifortigi 
siajn laborojn. 

5 Alvokas al revigliĝo de la SAT-frakcioj kaj ĝojas pri la super- 
tendenca etoso de niaj debatoj. 

La statutoj de HALE 

Eble ne ĉiu ano de HALE havas niajn statutojn. 

Tiu ĉi estas la ŝanco, por ke ni ĉiuj havu ilin. 


STATUTOJ DE HISPANAASOCIO 
DE LABORISTOJ ESPERANTISTAJ 

Art° 1,- Sub la nomo Hispana Aso- 
cio de Laboristoj Esperantistaj 
(HALE) estas fondita Asocio kiu 
celas: 

a) Disvastigi kaj instrui la 
universalan lingvon 
Esperanton en ĉiuj laboristaj 
medioj, sen atenti pri 
siaj parti- 
politikaj ten- 
dencoj kaj nur 
konsiderante sian 
nepran inklinon al 
demokrataj kaj progresemaj 
ideoj. 

b) HALE ne estante partipolitika 
sed nur kleriga, eduka kaj 
kultura organizo, laŭ ĝi de- 
klaras en la antaŭa paragrafo, 
celas ankaŭ, ke ĝiaj membroj estu 
komprenemaj kaj toleremaj rilate al 
la diversaj politikaj opinioj sur kiuj 
sin apogas la sindikatmovadoj, kaj 
instigos malebligi ĉe siaj membroj 
la dogmiĝon kiun ili ricevas en siaj 
apartaj medioj. 

c) Kohere kun la antaŭaj paragrafoj, 
HALE identiĝas al la principoj kaj 
celoj de SAT (Tutmonda Asocio de 
Esperantistaj Laboristoj), Parizo. 

Art° 2,- La sidejo de la Asocio estas Ca- 



llosa de Segura (Alicante), strato Gral. 
Primo de Rivera, 6, kaj ĝi submetiĝas al 
la hispana aktuala Leĝo de Asocioj kaj 
al la spirito kaj tekstoj tiurilate de la 
demokrata Hispana Konstitucio. La 
citita sidejo povos esti ŝanĝata laŭ 
decido de la Ĝenerala Kunsido de 
1 a membroj. 

rt° 3.- Tiu ĉi 
Asocio, kies 
agadkampo 
disetendiĝas al la 
tuta Hispanio, po-vas 
interrilatigi, post 
decido de Ĝenerala 
Eksterordinara 
Kunsido, al 
Internaciaj 

Grupoj, Asocioj"^k^ŭ Federacioj 
kies celoj koincidas kun tiuj de tiu ĉi 
Statuto, por plifirmigi kaj pliefikigi 
nian propran agadon. 

PRI ĜIAJ MEMBROJ 

Art° 4.- Povas aparteni al la Asocio lciel 
membroj: esperantistoj, lernantoj aŭ 
simplaj simpatiantoj, kiuj, interesataj pri 
la celoj de la Asocio kaj akceptante ĉi 
tiun Statuton, petos sian aniĝon al ĝia 
Prezidanto. 

Art° 5.- ĉiu membro rajtas voĉdoni en la 
Ĝeneralaj Kunsidoj, kaj povos esti 
elektata por okupi postenon en la 
Estraro. 

Art° 6.- La membroj perdos siajn rajtojn, 

kaj eĉ oni povos ilin eksigi, pro justa 
kaŭzo, se eblas antaŭaŭdante ilin. Povas 
esti kaŭzo de eksigo: 

a) Rea nepago de la asocia kotizo. 

b) Ofendo aŭ nerespektema konduto 
rilate la aliajn membrojn. 

c) Malobeo de tiu ĉi Statuto. 

Pri tiu decido oni devas informi poste 
al la Generala Kunsido por ĝia eventuala 



konfirmo. 


PRI ĜENERALAJ 
KEASIDOJ. 

Art° 7.- Plej alta decida organo de la 
Asocio estas la Generala Kunsido, al kiu 
submetiĝas ĉiuj ceteraj. Ordinara 
Generala Kunsido devas okazi almenaŭ 
unufoje dum la jaro. La precizan daton 
fiksos la Estraro, kaj en ĝi oni prezentos 
al la anaro la situacion de la Asocio tiel 
ekonomian kiel koncernan al la 
intereshavaj okazintajoj en la finita jara 
ciklo. La membroj ne partoprenantaj tiun 
Kunsidon ricevos informon pri ĝi. 

Art° 8.- Tiuj ĝeneralaj Kunsidoj okazos, 
prefere, en la kadro de propra Kongreso, 
kaj se tio ne estus eble pro atentinda 
malhelpo, oni okazigos ilin profitante la 
kadron de nacia aŭ intemacia kongreso. 
At-o 9.- Se oni ne trovus la adekvatan 
lokon por okazigi tiun Generalan 
Kunsidon, la estraro organizos ĉiujare 


Referendumon konsistantan el voĉ- 
donilo, per kiu ĉiu membro voĉdonos por 
aŭ kontraŭ la listo de proponitaj 
estraranoj . 

Art° 10.- La Generalaj Eksterordinaraj 
Kunsidoj povas esti alvokitaj de la 
estraro, se ĝi taksas tion necesa; aŭ de 
minimumo da 15% el la membroj per 
prezento deskribaĵo kun la koncernaj 
subskriboj, antaŭmetante resumon de la 
motivoj pro kiuj oni deziras la alvokon. 
Generalaj Kunsidoj, ĉu ordinaraj, ĉu 
Eksterordinaraj, estos kunvokitaj alme- 
naŭ dudek tagojn antaŭe, per cirkulero 
al ĉiuj membroj. ĉe la Generalaj 
Ordinaraj Kunsidoj oni decidas laŭ 
simpla plimulto, kaj ĉe la Generalaj 
Eksterordinaraj Kunsidoj decidas 
plimuto de du trionoj de la voĉdonintoj 
ĉeestantaj aŭ skribe reprezentataj. Nepre 
la ĝeneralaj Eksterordinaraj Kunsidoj 
estos alvokitaj, laŭ nuna ŝtata leĝo, ĉiam 
kiam la traktotaj afero estu: 

1 Promocio de estraro. 

2 Modifo de tiu ĉi Statuto. 

3 Akiro kaj senigo de havaĵoj. 

4 Starigo de Federacioj aŭ enskribado 
en ili. 

5 Peto pri deklaro de publika utilo. 

6 Ratifi eksigon de membro proponita 
de la Estrato. 

7 Disigo de la Asocio. 

PRI LA ASOCIA 
ESTRARO 

Art° 10.- Direktanta kaj administranta 
organo de tiu ĉi Asocio estas la Estraro. 
Tiu ĉi kunordigas kaj disvolvas la bazajn 
taskojn por kiuj estis kreita la Asocio. 
Gi aranĝos kaj prezentos ĉiujare la 
ordinarajn kaj ekesterordinarajn 

buĝetojn same kiel la asocian bilancon 
por eventuala aprobo de la Generala 
Kunsido. 

La Asocia Estraro konsistas el 
Prezidanto, Vicprezidanto, Sekretario, 
Kasisto kaj unu Delegito por ĉiu hispa- 
na regiono reprezentante la membrojn 
de siaj respektivaj aŭtonomaj teritorioj. 

La elektoj de la Prezidanto, Secretario 
kaj Kasisto fariĝos inter la membroj 
loĝantaj en sama urbo kie sidas la Aso- 
cio, fakte ili estos la gvida aparato kiu 
direktos kaj administros la societon. 

A1 la dirita Estraro apartenos ankaŭ 
kiel konsilanto la SAT-peranto ĉe nia 
lando. 

Koncernas la 
Prezidanton: 

a) Prezidi la estrarajn, ordinarajn kaj 
eksterordinarajn ĝeneralajn 
kunsidojn indikitaj en tiu ĉi Statuto, 
kaj kunvoki ilin. 

b) Reprezenti la Asocion en ĉiuj 
oficialaj, sociaj, juraj aŭ alispecaj 

agoj- 

c) Liveri la societajn pagordonojn kaj 
ekzameni ĉiujn ĝiajn kontojn kaj 
validigi ilin per la propra subskribo. 

d) Konfirmi la asociajn decidojn kaj 
ĉiujn dokumentojn kiujn iamaniere 
entenas rajtojn favorajn aŭ devojn 
kontraŭ la Asocio. 

e) Efektivigi la taskojn delegitajn de 
la Estraro aŭ Generalaj kunsidoj. 

Koncernas la 
-=- Sckrclarion: 

a) Certigi ĉe la aktolibro 
pri la decidoj de la 
Estraro kaj la Generalaj 

1 IALE 


kunsidoj, subskribante ilin kune kun 
la Prezidanto. 

b) Liveri ĉiuspecajn dokumentojn kiuj, 
kun la subskribo de la Prezidanto, 
devas reprezenti, rajtigi aŭ esprimi 
iamaniere la kriterion de la Estraro 
aŭ de la Asocio mem rilate al ĝia 
ĝenerala malvolvo aŭ al iu specifa 
afero. 

c) Organizi kaj gardi la arkivon kaj la 
asocian dokumentaron. 

Koncenias la 
Kasiston: 

a) Gardi la asocian 
monhavon, kiu devas 
resti en bankkonto je 
la nomo de la Asocio. 

b) Enspezi en la diritan 
bankon la ricevitajn 
kotizojn de la mem- 
braro, kaj pagi la 
kvitancojn kaj ceterajn pagojn de la 
Asocio. 

c) Registri la enspezojn, elspezojn kaj 
saldojn de la Asocio. Ŝ/Li periode 
informos la Estraron pri la ekonomia 
situacio de la societo, kaj starigos 
bilancon je la fino de ĉiu jaro. 

Koncernas la aliajn 
estraranojn: 

a) Tiuj, kiuj havas vicajn postenojn 
funkcios per delegoj de la koncernaj 
respondeculoj kaj anstataŭos ilin 
okaze de foresto aŭ malsano. 

b) Ili kunlaboros en la gvida tasko de 
la Asocio. 

c) La cititaj taskoj por ĉiu posteno ne 
devas esti konsiderataj kiel unikaj, 
nek ili pretendas enteni ĉiujn 
realigotajn aktivecojn; ili estas ja 
nur ekzemplaj kaj bazaj indikoj. 
Art° 12,- La estraraj postenoj estos 
asignataj dum Generalaj Kunsidoj, ili es- 
tas senpagaj kaj renovigeblaj laŭ decido 
en tiuj kunvenoj. 

Monaj rimecloj: 

Art° 13.- La fondiĝa proprajo de la Aso- 
cio estas ne ekzistanta, kaj la ĉefa 
subtenrimedo por ĝi estas la kotizoj de 
la anaro. La kvanto de tiu kotizo estu 
starigita de la Estrara Kunsido kaj 
submetita al la koncerna aprobo de 
ĝenerala Ordinara Kunsido. Tiun ĉi 
normon oni sekvos en ĉiu nova modifo 
de la diritaj kotizoj laŭ ekonomiaj 
ĉiumomentaj bezonoj. Se iu membro 
deziras plialtigi la propran kvoton, tiun 
plialtigon oni konsideros kiel donaco. 
Laŭ sama koncepto donaco oni akceptos 
la oficialajn kontribuojn kaj 
eksterordinarajn privatajn alportojn. 

Eventuale la Estrara Kunsido povos 
esceptigi de la kotizpago aŭ redukti ĝin 
al tiuj membroj kiuj, pro malfavoraj 
cirkonstancoj, ne facile povos ĝin pagi. 
Art° 14,- Ne posedante propran 
havajaron, tiu ĉi Asocio devas alĝustigi 
sian buĝeton jaran al la monrimedoj de 
siaj enspezoj, fiksante kiel limokvanton 
de tiu buĝeto 90.000 pesetojn. 

Pro propra revuo kaj 
eldona fako: 

Art° 15.- Kiam la nombro da membroj 
kaj la ekonomiaj eblecoj de la Asocio 
tion permesos, la Asocio publikigos 


bultenon kiel 
o f i c i a 1 a n 
organon de la 
societo. En ĝi 
oni uzos la 
Esperantan 
Lingvon, kaj 
oni publiki- 
gos literatu- 
rajn artiko- 
lojn, aŭ pries- 
perantistan 
propagandon, 
aŭ prilaboris- 
tajn temojn. 

La Asocio ankaŭ projektas starigi 
Eldona n Fakon kiu entute sekvos 
similan linion al tiu de sia bulteno kaj 
celos disvastigi tiujn principojn funda- 
mentajn de la Asocio. 

Pri ĉeso kaj likvido: 

Art° 16.- Tiu ĉi asocio ne povas malestiĝi 
sene de antaŭa decido de Generala 
Eksterordinara Kunsido. Se oni decidus 
tiel, oni nomigu likvidan komisionon 
kiu, fminte sian administran laboron, se 
ekzistus pozitiva saldo, liveru ĝin al 
Sennacieca Asocio Tutmonda (SAT), kaj 
se tio ne estus ebla, al la Hispana Espe- 
ranto Federacio. 

Callosa de Segura (AUcante), Aŭgusto 

La tajforegno de Murcia , 

ei /betfof tte s46-s 4 tufa/u& 


de /tfUattfo "TttarM 'Satella 


Kiel estas rimarkebla, la miksiĝo de 
mistikismo en la motivoj de la poemo 
kreas certan duoblan sencon ne ĉiam 
kompreneblan de nemistikuloj . Sendube 
li volas meti en ĉiun poemon spiritan 
mesaĝon. Tiu estas, tre probable, la 
originaleco de la poezio de Ibn Arabi: 
lia insisto pri la spirita mesaĝo, eĉ kiam 
la temo ne facile akceptis ĝin laŭ la 
ĝenerala vidpunkto, kaj tio bone 
eksplikas, kial imamoj acide kritikis 
certajn poemojn de la Murcia mistikulo: 
ja ili tute ne kapablis penetri en la 
kemon spiritan de liriko kun aldonaj pli 
altaj valoroj ol la ordinaraj. Laŭ li, Dio 
estas en ĉiu kreaĵo kaj la universo estas 
sumo de diaj esencoj. La imamoj legis 
kaj komprenis nur paragrafojn nudaj de 
spirita signifo, kaj ilia rniopio ne lasis 
ilin vidi alian gravan elementon, la 
belecon, ĉar sendube belaj estas ĉi tiuj 
versoj : 

Pri kolomboj mi parolas, 

kuj kveras en !a boskoj 

per dolora ton ' varia Af ĵĝj 

sur la branĉoj kaj sun-oro: ■ 

ili ploras pro l' amanto 

triste-larme sen konsolo. r ^ 


Kun okuloj larmo-plenaj, 
sentesprimo dela koro, 
mi demandas al la vento: 
ĉu vi scias pri amoro, 
kiun en V arbar’ mi perdis 
kaj mi amas kun fervoro? 

Ĉu tagmeze ŝi ripozis 

en V arbar’ sub branĉo-ombroj? 


Eblas reprodukti multajn aliajn 
poemojn kun similaj karakterizoj : 

Mian vivon tuj mi donus 
por virinoj tiel belaj 
kiel tiuj ĉarme bkinkaj 
kiuj iam piej ludemaj, 
kisis kun mi Sanktan Stonon 
kaj Kolonon por mi benan. 

Kiam perdos vi ia spurojn 
de knabin’ en lud’ koketa, 

la parfumo eskvizita 
kaj allogo virineca 
■ 1 . enkondukos vin al celo 

sur la vojo am-sukcesa. 

E 1 Nokt’ sen lumo min 
B" neniam 

■ trafis per obskuro densa 
f sen reveki /' iluzion, 

ke sub lum’ de luno plena 
ni kuniris en V ignoro 
de danĝeroj ĉiam eblaj: 
estas ŝi dum nokt’ aŭroro; 
kiel lum', se tago venas. 

Unu el knabinoj ravaj 
mi preferas.la plej belan! 
kiam ŝi malkovras lerte 
sian lunvizaĝon helan, 
lumas ŝi samkiel suno 
se ĉe I' Orient' aperas. 

La vizaĝo blanka ŝia 
al la suno apartenas, 
kaj la bukloj ŝiaj nigraj 
en la nokto certe nestas, 
sun ' kaj nokto kunfanditaj 
en mirinda uj' anĝela: 
lum' dum nokt' ŝi por mi estas, 
nokt' dum tag' pro haroj revaj! 

